ΓΡΑΠΤΗ ΕΡΩΤΗΣΗ E-2074/00

υποβολή: Elizabeth Lynne (ELDR) προς την Επιτροπή

(27 Ιουνίου 2000)

Θέμα: Η βασική χρηματοδότηση ΜΚΟ που δρουν στον τομέα των διακρίσεων λόγω θρησκείας και πεποιθήσεων

Μπορεί να γνωστοποιήσει η Επιτροπή πόση ακριβώς βασική χρηματοδότηση παρασχέθηκε σε μη κυβερνητικές οργανώσεις που δρουν στον τομέα των διακρίσεων λόγω θρησκείας και πεποιθήσεων, ποιες ακριβώς οργανώσεις έλαβαν τέτοια χρηματοδότηση και από ποια ακριβώς κονδύλια του προϋπολογισμού, για τα έτη 1999, 1998 και 1997;

Μπορεί να δηλώσει η Επιτροπή ποιες οργανώσεις πρόκειται να λάβουν τέτοια χρηματοδότηση στο πλαίσιο των τρεχόντων σχεδίων για το 2000 και το 2001 και από ποια κονδύλια του προϋπολογισμού;

Κοινή απάντηση του κας Διαμαντοπούλου εξ ονόματος της Επιτροπής στις γραπτές ερωτήσεις E-2072/00, E-2073/00, E-2074/00 και E-2075/00

(15 Σεπτεμβρίου 2000)

Το 1997 χορηγήθηκαν 214 638 από τη γραμμή του προϋπολογισμού B3-4114 για μέτρα προπαρασκευαστικά της σύστασης ενός ευρωπαϊκού δικτύου οργανώσεων που δρουν στην καταπολέμηση του ρατσισμού. Το 1998 χορηγήθηκαν 602 866 από τη γραμμή του προϋπολογισμού B3-4114 για τηνποστήριξη του πρώτου έτους λειτουργίας του ευρωπαϊκού δικτύου κατά του ρατσισμού, που καλύπτει την περίοδο από 1ης Δεκεμβρίου 1998 έως 31ης Δεκεμβρίου 1999. Δεν χορηγήθηκαν κεφάλαια από τον προϋπολογισμό του 1999 για το τρέχον κόστος μη κυβερνητικών οργανώσεων που δρουν στον τομέα των διακρίσεων λόγω φυλετικής ή εθνικής προέλευσης καθόσον τα σχόλια στη σχετική γραμμή του προϋπολογισμού δεν επέτρεψαν τη χρηματοδότηση τρέχοντος κόστους και καθόσον η Επιτροπή μπόρεσε να καλύψει το κόστος του ευρωπαϊκού δικτύου κατά του ρατσισμού για το 1999 από τον προϋπολογισμό του 1998. Το 2000, μια επιδότηση για το τρέχον κόστος χορηγήθηκε στο ευρωπαϊκό δίκτυο κατά του ρατσισμού βάσει του σχολίου του προϋπολογισμού στη γραμμή B5-803. Μια συνολική επιδότηση ύψους 1 320 432 χορηγήθηκε για να καλυφθεί η περίοδος από 1ης Ιανουαρίου 2000 έως 30 Ιανουαρίου 2001.

Δεν εγκρίθηκαν επιδοτήσεις από τον κοινοτικό προϋπολογισμό κατά τα έτη 1997, 1998 ή 1999 για το τρέχον κόστος μη κυβερνητικών οργανώσεων (ΜΚΟ) που δρουν στον τομέα των διακρίσεων λόγω ηλικίας, θρησκείας και πεποιθήσεων ή σεξουαλικού προσανατολισμού. Εντούτοις το 2000 η Επιτροπή οργάνωσε πρόσκλησηποβολής προτάσεων για την παροχή ενίσχυσης στις δραστηριότητες συντονισμού των οργανώσεων που λειτουργούν σε ευρωπαϊκό επίπεδο και δρουν στον τομέα της καταπολέμησης των διακρίσεων. Ως αποτέλεσμα αυτής της πρόσκλησης, η Επιτροπή συνάπτει συμφωνίες επιδότησης με μια σειρά οργανώσεων, ορισμένες από τις οποίες ενδέχεται να δρουν στον τομέα της καταπολέμησης των φυλετικών διακρίσεων, των διακρίσεων για λόγους ηλικίας, θρησκείας, πεποιθήσεων ή σεξουαλικού προσανατολισμού. Πληροφορίες σχετικά με το ποιες οργανώσεις έλαβαν ενίσχυση θα δημοσιευθούν στις σελίδες web της Επιτροπής:

(http://europa.eu.int/comm/employment_social/soc-prot/disable/index_en.htm).

Το 2001, η κύρια χρηματοδότησηπέρ ΜΚΟ ευρωπαϊκού επιπέδου που έχουν εμπειρία στην καταπολέμηση των διακρίσεων θα εμπίπτει στο πρόγραμμα δράσης για την καταπολέμηση των διακρίσεων το οποίο ευρίσκεται σήμερα ενώπιον του Συμβουλίου και του Ευρωπαϊκού Κοινοβουλίου. Βάσει του άρθρου 13 της συνθήκης ΕΚ, το πρόγραμμα θα αφορά τις διακρίσεις βάσει φυλετικής και εθνικής καταγωγής, θρησκείας και πεποιθήσεων, αναπηρίας, ηλικίας και σεξουαλικού προσανατολισμού. Η Επιτροπή πρότεινε να καθιερωθούν τα κριτήρια για την επιλογή των ΜΚΟ ευρωπαϊκού επιπέδου προς το σκοπό αυτό από κοινού με την επιτροπή του προγράμματος. Μια πρόσκλησηποβολής προτάσεων θα οργανωθεί κατά συνέπεια βάσει των εν λόγω κριτηρίων. Δεν είναι επομένως δυνατόν σ’ αυτό το στάδιο να λεχθεί ποιες οργανώσεις θα λάβουν χρηματοδότηση.